Двое іншых запрошаных у суд сьведак, што прысутнічалі ў той вечар на ўчастку, якія не залежаць па працы ад дырэктаркі школы, ня здолелі праліць сьвятло на сытуацыю і зрабіць карціну здарэньня больш зразумелай. Так, першы зь іх, супрацоўнік МНС, засьведчыў, што знаходзіўся на значнай адлегласьці ад месца канфлікту і нічога ня чуў. А супрацоўнік міліцыі наогул не зьявіўся на ніводнае судовае паседжаньне. Апошнім разам, згодна з дасланай яго кіраўніцтвам афіцыйнай паперай, падчас суду ён удзельнічаў у брыгадным дзяжурстве ў пасёлку Копысь.